Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 328

76. § A Kt. 118. §-ának (5) bekezdése helyébe a következõ rendelkezés lép: „(5) Az éves költségvetési törvényben kell meghatározni annak a támogatásnak az összegét, amelyet az iskolafenntartó kap a piaci áron forgalomba kerülõ tanulói tankönyvek megvásárlásának támogatásához. A támogatás módjáról a nevelõtestület a tankönyvpiac rendjérõl szóló törvény 6—7. §-ában meghatározottak szerint dönt. Az iskolának a tankönyvpiac rendjérõl szóló törvény 8. §-ának (4) bekezdésében meghatározottak szerint gondoskodnia kell az ingyenes tankönyvellátásról. Az éves költségvetési törvényben kell meghatározni annak a támogatásnak az összegét, amelyet az iskolafenntartó kap a gyermekek kedvezményes étkeztetésének megszervezéséhez, figyelembe véve a gyermekek védelmérõl és a gyámügyi igazgatásról szóló törvény 148. §-ának (5)—(6) bekezdésében meghatározott normatív kedvezményeket.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes